Document ID: 32008D0639

KOMMISSIONENS BESLUTNING
af 30. juli 2008
om ændring af beslutning 2002/994/EF om beskyttelsesforanstaltninger over for animalske produkter importeret fra Kina
(meddelt under nummer K(2008) 3882)
(EØS-relevant tekst)
(2008/639/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
ud fra følgende betragtninger:
(1)
Kommissionens beslutning 2002/994/EF af 20. december 2002 om beskyttelsesforanstaltninger over for animalske produkter importeret fra Kina (2) gælder for alle animalske produkter, der importeres fra Kina, og som er beregnet til konsum eller foder.
(2)
I henhold til nævnte beslutnings artikel 2 skal medlemsstaterne tillade import af de produkter, der er opført i del II i bilaget til beslutningen, når de er ledsaget af en erklæring fra den kompetente kinesiske myndighed om, at hver sending inden afsendelsen er blevet under kastet en kemisk test for at sikre, at de pågældende produkter ikke frembyder nogen risiko for menneskers sundhed. Testen udføres med særligt henblik på at påvise chloramphenicol, nitrofuran og nitrofuranmetabolitter.
(3)
Kinas kompetente myndighed har fremlagt en relevant plan for overvågningen af restkoncentrationer i fjerkræ bestemt til eksport til Fællesskabet. Planen blev godkendt ved Kommissionens beslutning 2004/432/EF af 29. april 2004 om godkendelse af overvågningsplaner for restkoncentrationer, som tredjelande har forelagt i henhold til Rådets direktiv 96/23/EF (3).
(4)
Kommissionen har desuden for nylig foretaget verifikation på stedet af de overvågningsforanstaltninger, der anvendes til kontrol af restkoncentrationer af veterinærlægemidler i fjerkræ, og resultatet af verifikationen var positivt.
(5)
Ved Kommissionens beslutning 2007/777/EF (4) er provinsen Shandong i Kina blevet godkendt med henblik på import til EU af varmebehandlede fjerkrækødprodukter.
(6)
Fjerkrækødprodukter bør derfor opføres på listen over produkter i del II i bilaget til beslutning 2002/994/EF, som bør ændres i overensstemmelse hermed.
(7)
Tilladelsen til at importere fjerkrækødprodukter fra Kina til Fællesskabet tilsidesætter ikke andre sundhedsforanstaltninger truffet af hensyn til folke- eller dyresundheden.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I del II i bilaget til beslutning 2002/994/EF indsættes følgende led:
»-
fjerkrækødprodukter«.
Artikel 2
Denne beslutning er rettet til medlemsstaterne.
Udfærdiget i Bruxelles, den 30. juli 2008.

Labels: 17
0
3
6
18